## El Consell autoritza la redacció del projecte i construcció de la segona fase del Centre Cultural de Benidorm

*** El Centre Cultural de Benidorm complementarà l’oferta turística incorporant proposades per a la celebració de reunions científiques, tecnològiques i d’innovació
* Este conveni té una vigència de quatre anys**

El Consell ha autoritzat el conveni marc entre la Generalitat, la Societat de Projectes per a la Transformació Digital, SAU i l’Ajuntament de Benidorm per a la redacció del projecte i la construcció de la segona fase del Centre Cultural de Benidorm. Este conveni té una vigència de quatre anys.

La finalitat de l’acord és negociar els usos, la forma de gestió i, també, l’execució de les obres de la segona fase per a la finalització de les obres del centre cultural. Es tracta de completar el Centre Cultural de Benidorm, que ampliarà l’oferta turística amb propostes per a la celebració de reunions científiques, tecnològiques i d’innovació.

El conveni preveu la constitució d’una comissió mixta que definirà aspectes com els usos de l’edifici i les superfícies destinades a cada ús, i que treballarà per a acordar la fórmula d’execució de les obres. Per a la formalització dels acords de la comissió mixta i per a l’impuls i l’execució de les actuacions concretes, les parts subscriuran els convenis i desenrotllaran els instruments jurídics que siguen necessaris.

Fecha: 12/12/2025